ਸਿਰਲੇਖ: ਕੋਵਿਡ: ਹਰ ਪਾਸੇ ਚੀਕਾਂ ਤੇ ਮਾਤਮ ਵਿਚਕਾਰ ਕਿਵੇਂ ਬਿਨਾਂ ਸੁੱਤੇ, ਬਿਨਾਂ ਥੱਕੇ ਕੰਮ ਕਰ ਰਹੇ ਹਨ ਡਾਕਟਰ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਹਾਂਮਾਰੀ ਨਾਲ ਜੂਝਦੇ ਲੱਖਾਂ ਡਾਕਟਰ, ਮੈਡੀਕਲ ਸਟਾਫ ਬੇਹੱਦ ਚੁਣੌਤੀਪੂਰਨ ਸਥਿਤੀਆਂ ਵਿੱਚ ਕੰਮ ਕਰ ਰਹੇ ਹਨ

ਉਹ ਸ਼ਾਇਦ ਕੋਵਿਡ ਮਰੀਜ਼ਾਂ ਦੇ ਵਾਰਡ ਵਿੱਚ ਆਪਣੀ ਅੱਠ ਘੰਟੇ ਦੀ ਸ਼ਿਫਟ ਪੂਰੀ ਕਰਨ ਤੋਂ ਬਾਅਦ ਸੁਸਤਾ ਰਹੇ ਸੀ। 

ਇਹ ਵੀ ਪੜ੍ਹੋ:

ਕੋਵਿਡ ਦੇ ਇਲਾਜ ਵਿੱਚ ਦਿੱਤੇ ਜਾਣ ਵਾਲੇ ਸਟੀਰੌਇਡਜ਼ ਦੀ ਵਜ੍ਹਾ ਨਾਲ ਮਰੀਜ਼ਾਂ ਵਿੱਚ ਸ਼ੂਗਰ ਦਾ ਪੱਧਰ ਵੱਧ ਜਾਂਦਾ ਹੈ, ਇਸ ਵਜ੍ਹਾ ਨਾਲ ਡਾਕਟਰ ਬਖ਼ਸੀ ਵਰਗੇ ਸਿਹਤ ਕਰਮਚਾਰੀਆਂ ਦੀ ਭੂਮਿਕਾ ਅਹਿਮ ਹੁੰਦੀ ਹੈ। 

ਕੋਵਿਡ ਵਾਰਡ ਦੇ ਰਾਊਂਡ ਦੌਰਾਨ ਆਮ ਤੌਰ 'ਤੇ ਡਾਕਟਰ ਆਪਣਾ ਫੋਨ ਨਾਲ ਨਹੀਂ ਰੱਖਦੇ, ਇਸ ਲਈ ਡਾਕਟਰ ਬਖ਼ਸੀ ਨਰਸਿੰਗ ਸਟੇਸ਼ਨ ਤੋਂ ਇੱਕ ਜੂਨੀਅਰ ਡਾਕਟਰ ਦਾ ਫੋਨ ਮੰਗ ਕੇ ਲਿਆਏ ਅਤੇ ਪੱਖੇ ਦੇ ਸਾਹਮਣੇ ਬੈਠੇ ਹੋਏ ਸਟਾਫ਼ ਦੀ ਤਸਵੀਰ ਖਿੱਚੀ। 

ਪੀਪੀਈ ਯਾਨੀ ਪਰਸਨਲ ਪ੍ਰੋਟੈਕਟਿਵ ਇਕਯੂਪਮੈਂਟ ਦਾ ਮਤਲਬ ਐੱਨ-95 ਮਾਸਕ, ਸਰਜੀਕਲ ਮਾਸਕ, ਗੌਗਲਜ਼, ਫੇਸ ਸ਼ੀਲਡ, ਗਾਊਨ, ਕੈਪ ਪਹਿਨਣਾ। 

ਪੀਪੀਈ ਕਿੱਟ ਪਹਿਨ ਕੇ ਨਾ ਤੁਸੀਂ ਖਾਣਾ ਖਾ ਸਕਦੇ ਹੋ, ਨਾ ਪਾਣੀ ਪੀ ਸਕਦੇ ਹੋ, ਨਾ ਵਾਸ਼ਰੂਮ ਜਾ ਸਕਦੇ ਹੋ ਅਤੇ ਨਾ ਕਿਸੇ ਤੋਂ ਮਦਦ ਲੈ ਸਕਦੇ ਹੋ। 

ਸੋਚੋ ਜੇ ਤੁਹਾਨੂੰ ਮਹੀਨਿਆਂ ਦੌਰਾਨ ਅਜਿਹਾ ਹੀ ਕੰਮ ਕਰਨਾ ਪਏ ਤਾਂ ਤੁਹਾਡੀ ਹਾਲਤ ਕੀ ਹੋਵੇਗੀ?

ਪੀਪੀਈ ਪਹਿਨਣ ਦਾ ਡਰ 

ਆਪਣੇ ਇੰਸਟਾਗ੍ਰਾਮ ਅਕਾਊਂਟ 'ਤੇ ਡਾਕਟਰ ਬਖ਼ਸੀ ਨੇ ਇਸ ਤਸਵੀਰ ਦੇ ਹੇਠ ਲਿਖਿਆ ਕਿ ਪੀਪੀਈ ਨੂੰ ਪਹਿਨਣ ਦੇ ਅੱਧੇ ਘੰਟੇ ਦੇ ਬਾਅਦ ਹੀ ਤੁਸੀਂ ਪਸੀਨੇ ਨਾਲ ਤਰ ਹੋ ਜਾਂਦੇ ਹੋ ਕਿਉਂਕਿ ਤੁਸੀਂ ਉੱਪਰ ਤੋਂ ਹੇਠ ਤੱਕ ਪੈਕ ਹੁੰਦੇ ਹੋ। 

''ਪੀਪੀਈ ਕਿੱਟ ਪਹਿਨ ਕੇ ਚੱਲਦੇ ਪੱਖੇ ਸਾਹਮਣੇ ਖੜ੍ਹੇ ਹੁੰਦੇ ਹੋ ਤਾਂ ਪੱਖਾ ਚੱਲਣ ਦੀ ਆਵਾਜ਼ ਆਉਂਦੀ ਹੈ, ਪਰ ਹਵਾ ਨਹੀਂ''

ਉਨ੍ਹਾਂ ਨੇ ਲਿਖਿਆ ਕਿ ਇੱਕ ਵਾਰਡ ਤੋਂ ਦੂਜੇ ਵਾਰਡ ਜਾਣ ਵਾਲੇ ਡਾਕਟਰ, ਨਰਸ, ਵਾਰਡ ਹੈਲਪਰ, ਲੈਬ ਅਸਿਸਟੈਂਟ, ਰੇਡਿਓਲੌਜੀ ਸਟਾਫ਼, ਸਫ਼ਾਈ ਕਰਮਚਾਰੀ ਅਤੇ ਦੂਜਿਆਂ ਲਈ ਜ਼ਿਆਦਾ ਸਮੱਸਿਆ ਹੈ। 

ਸਮੱਸਿਆ ਇਹ ਕਿ '100 ਮੀਟਰ ਤੋਂ ਜ਼ਿਆਦਾ ਤੁਰਨ ਤੋਂ ਬਾਅਦ ਤੁਸੀਂ ਹਫਣ ਲੱਗਦੇ ਹੋ। ਦੋ ਫਲੋਰ ਤੋਂ ਜ਼ਿਆਦਾ ਪੌੜੀਆਂ ਚੜ੍ਹਨ ਨਾਲ ਸਾਹ ਲੈਣਾ ਮੁਸ਼ਕਲ ਹੋ ਜਾਂਦਾ ਹੈ।'' 

ਡਾਕਟਰ ਬਖ਼ਸੀ ਲਿਖਦੇ ਹਨ ਕਿ ਜਦੋਂ ਪੀਪੀਈ ਕਿੱਟ ਪਹਿਨ ਕੇ ਤੁਸੀਂ ਚੱਲਦੇ ਪੱਖੇ ਦੇ ਸਾਹਮਣੇ ਖੜ੍ਹੇ ਹੁੰਦੇ ਹੋ ਤਾਂ ਤੁਹਾਨੂੰ ਪੱਖਾ ਚੱਲਣ ਦੀ ਆਵਾਜ਼ ਤਾਂ ਆਉਂਦੀ ਹੈ, ਪਰ ਹਵਾ ਨਹੀਂ ਆਉਂਦੀ। ਬਾਹਰ ਭਾਵੇਂ ਤੇਜ਼ ਹਵਾ ਚੱਲ ਰਹੀ ਹੋਵੇ, ਪਰ ਤੁਹਾਨੂੰ ਉਸ ਦਾ ਅਹਿਸਾਸ ਨਹੀਂ ਹੁੰਦਾ ਅਤੇ ਅਜਿਹੇ ਹਾਲਾਤ ਵਿੱਚ ਕੰਮ ਕਰਨ ਦਾ ਮਾਨਸਿਕ ਅਸਰ ਹੁੰਦਾ ਹੈ। 

ਪਿਛਲੇ ਲਗਭਗ 13 ਮਹੀਨੇ ਕੋਰੋਨਾ ਮਹਾਂਮਾਰੀ ਨਾਲ ਜੂਝਦੇ ਇਸ ਦੇਸ਼ ਦੇ ਲੱਖਾਂ ਡਾਕਟਰ, ਮੈਡੀਕਲ ਸਟਾਫ ਬੇਹੱਦ ਚੁਣੌਤੀਪੂਰਨ ਸਥਿਤੀਆਂ ਵਿੱਚ ਕੰਮ ਕਰ ਰਹੇ ਹਨ। 

ਮੁੰਬਈ ਵਿੱਚ ਰੈਜ਼ੀਡੈਂਟ ਡਾਕਟਰ ਭਾਗਿਆਲਕਸ਼ਮੀ ਕਹਿੰਦੇ ਹਨ, ''ਕੋਵਿਡ ਦੀ ਇਸ ਦੂਜੀ ਲਹਿਰ ਵਿੱਚ ਮੈਨੂੰ ਜ਼ਿੰਦਗੀ ਵਿੱਚ ਪਹਿਲੀ ਵਾਰ ਕਿੰਨੇ ਹੀ ਪਰੇਸ਼ਾਨ ਲੋਕਾਂ ਨੂੰ 'ਨਾਂਹ' ਕਹਿਣਾ ਪੈ ਰਿਹਾ ਹੈ। ਲੋਕ...